text: Note.
  Et såkaldt dramatisk digt, som er en del af en beretning om to romerske soldater, en høvedsmand og en farisæer, der diskuterer korsfæstelsen, som de lige har oplevet. Det har siden optrådt i flere bearbejdelser og forkortede udgaver.
  Teksten.
  &lt;poem&gt;
  Påskeblomst! hvad vil du her?
  Bondeblomst fra landsbyhave
  uden duft og pragt og skær!
  hvem est du velkommen gave?
  Hvem mon, tænker du, har lyst
  dig at trykke ømt til bryst?
  Mener du, en fugl tør vove
  sang om dig i Danmarks skove?
  Lever op i sind og hu,
  stander op af eders grave,
  barnedage! følger nu
  med mig ud i faders have!
  Lad mig under påskesang,
  kirkeklokkens højtidsklang,
  blomsten til mit hjerte trykke,
  bryst og hoved med den smykke!
  Vinterblomst! du melder vår,
  fold dig ud i stille kammer!
  Ved Guds værk og egne kår
  sig kun verdens dåre skammer.
  Spottes end din ringe dragt
  uden glans og farvepragt,
  selv jeg dog på sorten tilje
  ligned helst en påskelilje.
  Ej i liflig sommerluft
  spired du på blomsterstade,
  ej så fik du rosens duft,
  ikke liljens sølverblade.
  Under vinterstorm og regn
  sprang du frem i golde egn,
  ved dit syn kun den sig fryder,
  som har kær, hvad du betyder.
  Bondeblomst! men er det sandt:
  Har du noget at betyde?
  Er din prædiken ej tant?
  Kan de døde graven bryde?
  Stod han op, som ordet går?
  Mon hans ord igen opstår?
  Springer klart af gule lagen
  livet frem med påskedagen?
  Kan de døde ej opstå,
  intet har vi at betyde,
  visne må vi brat i vrå,
  ingen have skal vi pryde,
  glemmes skal vi under muld,
  vil ej vokset underfuld
  smelte, støbes i det dunkle
  og som lys på graven funkle.
  Påskeblomst! En dråbe stærk
  drak jeg af dit gule bæger,
  og som ved et underværk
  den mig hæver, vederkvæger:
  Svanevinge, svanesang,
  synes mig, af den udsprang.
  Vågnende jeg ser de døde
  i en påskemorgenrøde.
  O, hvor est du mig dog kær,
  bondeblomst fra landsbyhave!
  Mer end rosen est du værd,
  påskeblomst på fædres grave!
  Sandt dit budskab er om vår,
  om et helligt jubelår,
  som hver ædel blomst af døde
  skal forklaret igenføde!
  Ja, jeg véd, du siger sandt:
  frelseren stod op af døde!
  Det er hver langfredags pant
  på en påskemorgenrøde:
  Hvad er segl og sværd og skjold
  mod den herre kæk og bold?
  Avner kun, når han vil ånde,
  han, som svor os bod for vånde. 
  &lt;/poem&gt;